**ALŽIRIJA**

Geografija

**Uvod**

Ko večina ljudi pomisli na Afriko in njene države si predstavlja lakoto in revščino. Cela Afrika pa ni taka, predvsem njen sever se razlikuje od celote tako po prebivalcih, kot tudi po obliki zemeljskega površja in spominja bolj na južni del mediteranske Evrope, ki počasi proti jugu prehaja v bolj sušna področja in največjo puščavo na svetu Saharo. Ena izmed držav, ki se nahaja v tem predelu je Alžirija.

**Afrika**

Afrika je drugi največji kontinent na svetu, ki je po površini trikrat večji od Evrope in le malo manjši od Azije. Je najbolj topla izmed vseh celin. Edini večni led in sneg najdemo na vrhovih najvišjih gora, kot je Kilimandžaro. Proti severu in jugu se razprostirajo velike polpuščave in puščave, kjer je podnebje tako suho, da lahko preživi le malo živalskih in rastlinskih vrst. Po površini meri 35,7 milijonov km2. Afrika je visoka planota z nekaj gorskimi verigami (Atlas). Največja država je Sudan, takoj za njo pa Ažirija. V Nigeriji živi največ ljudi, je pa tudi ena najrevnejših držav na svetu. Največje mesto v Afriki je Kairo, ki je tudi glavno mesto Egipta. Najvišja gora je Kilimandžaro, ki je visoka 5.895 m. To da je Afrika najtoplejša celina na svetu dokazuje tudi to, da so leta 1922 v Al´azizyu v senci izmerili kar 58°C.

Afrika se razteza od Sredozemskega morja na severu od južnih delov Atlantskega oceana in Indijskega oceana na jugu.Afriko bi lahko razdelili na dva dela in sicer na skrajni sever in jug, ki segata v subtropski pas in na drugi del celine, ki še sega v tropski pas. Severni del Afrike je širši in nižji, njegova notranjost je oddaljena od morij, zato je ta del Afrike bolj suh, produkt tega je tudi puščava Sahara. Južni del Afrike je ožji, zato je tudi bolj pod vplivov oceanov. V tem delu je tudi več padavin in njegova značilnost so deževni gozdovi. Severno od Sahare je prebivalstvo predvsem svetlopolto, južno od Sahare, ki je že v preteklosti ločevala Afriko, pa najdemo predvsem temnopolto prebivalstvo. Ta del Afrike zaradi prevladujoče barve polti imenujemo Črna Afrika. Uradno delimo Afriko na Severno Afriko (Alžirija), Tropsko Afriko (Zahodna, Nizka, Ekvatorialna, Vzhodna) in na Južno Afriko. Ker je Afrika predvsem stara celina je sestavljena iz kamnin iz najstarejših geoloških obdobji, relief v Afriki je zato tudi bolj uravnan. Največ gorovji je starih, izjema je mlado nagubano gorovje Atlas na severozahodu Afrike (tudi v Alžiriji) staro je približno toliko kot Alpe. V Afriki živi približno 613.566.000 milijonov prebivalcev.

**Alžirija - naravnogeografske značilnosti**

Alžirija je druga največja afriška država, ki od Sredozemskega morja sega globoko v Saharo. Je [država](http://sl.wikipedia.org/wiki/Dr%C5%BEava) v severni [Afriki](http://sl.wikipedia.org/wiki/Afrika), ki na severu meji na [Sredozemsko morje](http://sl.wikipedia.org/wiki/Sredozemsko_morje), na severovzhodu na [Tunizijo](http://sl.wikipedia.org/wiki/Tunizija), na vzhodu na [Libijo](http://sl.wikipedia.org/wiki/Libija), na jugovzhodu na [Niger](http://sl.wikipedia.org/wiki/Niger), na jugozahodu na [Mali](http://sl.wikipedia.org/wiki/Mali) in [Mavretanijo](http://sl.wikipedia.org/wiki/Mavretanija), ter na zahodu na [Maroko](http://sl.wikipedia.org/wiki/Maroko).

Površje v Alžiriji prehaja iz severnega priobalnega območja v gorato, nizi gorskih slemen in planot prehajajo v Saharski Atlas, gorovje Hoggar na skrajnem jugu se vzpenja do 3003 m (gora Tahat je največja gora v Alžiriji). 85% ozemlja na jugu obsega puščava Sahara.

Podnebje je na severu sredozemsko, s hladnimi deževnimi in snežnimi zimami in vročimi suhimi poletji. Srednja mesečna temperatura je januarja 12°C in julija 25°C, s povprečno 400 - 800mm padavinami na leto, večinoma med novembrom in marcem, na jugu pa najdemo saharsko podnebje brez dežja.

Gorovje Atlas deli Alžirijo na dve docela različni območji. Alžirski Atlas je del velike gorske verige, ki prečka severno Afriko od vzhoda do zahoda. Gorstvo je razmeroma mlado in strmo, nagubalo se je, ko sta trčili afriška in evropska tektonska plošča. Ker gorovje Atlas poleg Maroka in Tunizije prečka tudi Alžirijo, se vse te naštete države imenujejo Atlaške ali Magrebske države (Magreb v arabščini pomeni zahod). Južno od Atlasa je dosti bolj vroča Sahara, ki zajema več kot štiri petine alžirskega površja. To je skoraj raven svet iz starih kamnin s pravimi kamnitimi puščavami in peščenimi sipinami. Le na kakšni tridesetini površja je dovolj vode za obdelovanje in tam jo tudi dobro izkoristijo. Gozdovi uspevajo na višjih pobočjih, rasteta pa hrast in vedno zeleno drevje. Gozdove, posebno trgovsko dragocene gozdove plutovcev, so preveč izkoriščali, zdaj pa ozemlje uspešno pogozdujejo.

**Alžirija - družbene značilnosti**

V 6. st. pr. Kr. je bila na ozemlju zdajšnje Alžirije močna država Numidija, ki je postala rimska provinca. Potem so to ozemlje podjarmili arabski muslimanski Omajadi, pozneje pa je postalo ozemlje dela Osmanske države. Alžirija je bila na pol neodvisna mestna država in domovina zloglasnih berberskih piratov, ki so po Sredozemlju plenili trgovske ladje. Sedanji Alžirci so večinoma Arabci, pomembna manjšina na podeželskih območjih pa so potomci prvotnih berberskih ljudstev. Med prebivalci države je še nekaj nomadov. Odkar je država neodvisna, je evropskega prebivalstva manj.

Alžirija ali kot ji domačini pravijo ″ Al Jaza'ir ″ je enajsta po velikostih držav z glavnim mestom Alžir. Šele 43 let (od 1962) je neodvisna država, pred tem je bila francoska kolonija. To, da je bila pod Francijo se pozna še danes, saj poleg uradnega arabskega jezika večina prebivalcev še danes govori francosko in bebersko. V Alžiriji živi 75 % Arabcev in 24 % Berberov, ki še danes niso povsem prevzeli arabske kulture ampak so deloma ohranili svoj tradicionalen način življenja Ostalo so priseljenci, predvsem iz Tunizije in francoski priseljenci. V Alžiriji živi približno 28 milijonov prebivalstva.

Po površini je država velika 2.381.741 km2, sestavlja jo 48 provinc oziroma pokrajin. Urejena je kot demokratična republika, njeno uradno ime pa je Demokratična Ljudska republika Alžirija. V religiji je sunitskih muslimanov 99 % (državna vera), judov in kristjanov pa je približno en odstotek. Denarna enota je alžirski dinar (DZD). Predsednik Alžirije je [Abdelaziz Bouteflika](http://sl.wikipedia.org/w/index.php?title=Abdelaziz_Bouteflika&action=edit). Državna zastava je pol zelene in pol bele barve v sredini pa stojita rdeča zvezda in luna. Državna himna se imenuje [Kassaman](http://sl.wikipedia.org/w/index.php?title=Kassaman&action=edit).

Raba tal je približno 18 % namenjena njivam, travnikom, pašnikom in gozdovom, vseh ostalih 82 % tal pa je nerodovitne zemlje. Najbolj je razvita industrija glede jekla, železa, gnojil, tobaka, živil in tekstila. Kmetijstvo je možno le v obalnem pasu, v dolinah na severu in v oazah. V kmetijstvu je zaposlena polovica delovne sile, daje pa manj kot tretjino potrebnega živeža. Manjkajoči del morajo uvažati. Pomembni pridelki so: ječmen, pšenica, krompir, paradižnik, datlji, pomaranča, grozdje... Živinoreja je manj pomembna, redijo jo pa nomadsko in polnomadsko. Temelj gospodarstva je rudno bogastvo, zlasti nafta in zemeljski plin. Načrtujejo posodobitev in razširitev prometnega omrežja, predvsem železniškega. Vlada skrbi za socialno varnost in zdravstvo, ki je docela ali delno brezplačno, kar je odvisno od premoženjskega stanja prebivalcev.

**Zaključek**

Že zelo dolgo časa mi je Afrika s svojimi državami (na primer Alžirijo) poleg Evrope najljubši kontinent. Čeprav leži zelo blizu Evrope so njene kulture popolnoma drugačne in zato za nas še posebej zanimive. Ker je to, da na eni sami celini živi ali pa je živelo več kot 200 različnih plemen res edinstveno menim, da je vse te mnoge kulture treba še v nadaljnje ohranjat.